《嘉定丁卯余守槜李召远群人见饯於三塔湾偶至》
宋代·岳珂

往年曾佩双湖组，古刹犹题三塔湾。
堕雁重寻湖浩渺，断虹浑记水回环。
两州隔涉名无改，二纪栖迟老复还。
病衲虽无分别想，经行莫作少年看。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。